Ашьапылампыласыҩ Заур Ҭарба ЦСКА аилазаара хада даланы Апремиер-лигаҿ дықәгылеит
© Foto / предоставил Заур ТарбаЗаур Тарба
© Foto / предоставил Заур Тарба
Аԥснытәи аспортсмен Заур Ҭарба ЦСКА аҿар ркоманда акапитанс дамоуп. Лаҵара 13 азы иара ҩынтә Урыстәыла ашьапылампыл азы аҿар рыбжьара ачемпионат дачмепионхеит ЦСКА акоманда далахәны.
АҞӘА, лаҵара 16 – Sputnik. 19-шықәса зхыҵуа ахьчаҩбжа Заур Ҭарба ЦСКА аилазаара хада даланы 2021-2022 шықәсатәи Апремиер-лига 29-тәи атур ахәмаррақәа рҿы дықәгылеит "Краснодар" ацыхәмарраан. Абри атәы аанацҳауеит Аԥсны аҿари аспорти русқәа рзы Аилак.
Аҩбатәи атаим алагамҭаз иара дрыԥсахит. Акоманда азыҟаҵаҩ Алексеи Березуцки иажәақәа рыла Ҭарба ибзиан дыхәмаруан, аха иоуз ааха иахҟьаны дрыԥсахит.
Ахәмарра хыркәшахеит 1:0 ҳәа "Краснодар" аиааирала. Ампыл амба иҭаршәын аҩбатәи атаим аҿы.
Заур Ҭарба ЦСКА аҿар ркоманда капитанс дамоуп. Лаҵара 13 азы иара ҩынтә Урыстәыла ашьапылампыл азы аҿар рыбжьара ачемпионат дачмепионхеит ЦСКА акоманда далахәны. Заур Ҭарба ЦСКА аҿартә команда далалеит 2021 шықәса хәажәкырамзазы. Иара аспорттә ҭаацәара далҵит - иаб Саид Ҭарба СССР еицырдыруа ашьапылампыласҩын.